**AFTALE OM BESTILLING AF SOLO- ELLER ENSEMBLEVÆRK   
(ikke musikdramatik)**

mellem BESTILLEREN og KOMPONISTEN (fulde navne, adresser og CPR/CVR-numre) indgået DATO

**1. Værket**

BESTILLEREN bestiller hermed VÆRKET med arbejdstitlen TITEL (herefter værket) hos KOMPONISTEN til uropførelse STED og DATO.

*Her: beskrivelse af værket.*

**2. Tekst**

Værkets tekst skrives af FORFATTEREN, evt. i et samarbejde med KOMPONISTEN, og afleveres godkendt af BESTILLEREN og KOMPONISTEN senest DATO.

*Her: beskrivelse af emne og tekst.*

Hvis teksten afleveres senere end DATO, genforhandles komponistens afleveringsfrist.

**3. Medvirkende**

Værket har følgende medvirkende: BESÆTNING (herunder solister, kor, musikere, elektronik osv., herunder performance og visuelle virkemidler).

**4. Formidling**

Parterne samarbejder om at formidle værket.

*Her: beskrivelse af formidling og omfang heraf.*

Evt. honorering osv. af KOMPONISTEN i forbindelse med formidling er denne aftale uvedkommende.

**5. Force majeure**

Alle almindelige forbehold for udefra kommende omstændigheder uden for parternes kontrol - force majeure - er gældende for denne kontrakt.

I det tilfælde at force majeure forhindrer aflevering af værket inden for den aftalte frist, skal parterne sammen finde en ny afleveringsdato.

Hvis force majeure forhindrer KOMPONISTEN i at færdiggøre værket, beholder KOMPONISTEN den del af bestillingshonoraret der allerede er udbetalt jf. punkt 7.

Hvis force majeure forhindrer BESTILLEREN i at uropføre værket inden et år efter DATO jf. punkt 6, aftales en forlænget periode for BESTILLERS eksklusive ret til uropførelsen af VÆRKET efter samme retningslinjer som i punkt 6.

**6. Rettigheder**

BESTILLEREN er berettiget af KOMPONISTEN til at uropføre værket. Overdragelsen heraf er eksklusiv.

BESTILLEREN forpligter sig til at uropføre værket DATO eller inden for en periode på højest 12 måneder herefter.

Hvis dette af andre grunde end force majeure ikke sker inden for tidsfristen, bortfalder eksklusiviteten, og værkets rettighedshavere er berettiget til at lade det uropføre af et andet ensemble.

KOMPONISTEN overdrager ikke ophavsretten til værket.

KOMPONISTEN indestår ved denne aftale for at værket ikke forbryder sig mod tredjeparts rettigheder.

BESTILLEREN er berettiget til vederlagsfrit at optage opførelser af værket, såfremt sådanne optagelser alene anvendes internt hos BESTILLEREN.

Brudstykker af optagelserne kan bruges til promotion på BESTILLERENS hjemmeside.

Rettighedshaverne er af BESTILLEREN berettiget til kopier af sådanne optagelser og til at anvende dem til promovering af værket med henblik på at værket kan opføres/afsættes til andre ensembler. Dette forudsætter dog en accept fra de medvirkendes side.

Disse optagelser må ikke udgives med henblik på salg eller på anden måde gøres offentligt tilgængelige.

BESTILLEREN forpligter sig til i sine aftaler med de medvirkende at sikre rettighedshavernes brug af optagelserne som beskrevet ovenfor.

BESTILLEREN og rettighedshavere indgår derudover i et samarbejde omkring mulighederne for en lyd- og/eller billedoptagelse af værket (CD, DVD osv.).

**7. Komponisthonorar**

For værket ydes et honorar på kr. BELØB.

Ved nærværende aftales indgåelse udbetales TAL% af honoraret, kr. BELØB.

Det resterende beløb, kr. BELØB, udbetales ved afleveringen af det færdige værk.

Såfremt BESTILLEREN vælger at ansøge Statens Kunstfonds legatudvalg og/eller andre fonde, og der herfra bevilliges et tilskud til bestillingshonoraret som udbetales direkte til komponisten, reduceres bestillerens andel af honoraret tilsvarende.

Hvis VÆRKET af andre grunde end force majeure ikke er uropført senest 12 måneder efter DATO jf. punkt 6, er BESTILLEREN forpligtet til at udbetale KOMPONISTEN det fulde komponisthonorar.

Honoraret overføres til komponistens pengeinstitut BANKOPLYSNINGER.

**8. Aflevering af værk og opførelsesmateriale**

KOMPONISTEN afleverer partituret til det færdige værk til BESTILLEREN senest DATO.

BESTILLEREN og KOMPONISTEN, evt. komponistens forlag, træffer aftale om levering af opførelsesmateriale (klaverpartitur, stemmer osv.).

Opførelsesmaterialet skal være BESTILLEREN i hænde senest DATO.

**9. Yderligere opførelser**

Værket opføres minimum TAL gange i den sæson hvor det uropføres.

**10. Royalties**

Evt. royalties, herunder afregning fra KODA, er ikke en del af bestillingshonoraret.

Fordelingen af evt. royalties mellem FORFATTER og KOMPONIST er BESTILLEREN uvedkommende.

**10. Kreditering**

KOMPONISTEN forpligter sig til at kreditere BESTILLEREN på partituret til værket og i øvrige relevante sammenhænge med teksten: Værket er bestilt af BESTILLEREN.

KOMPONISTENS navn skal angives på plakater, i programmer og annoncer og i øvrigt over alt hvor evt. opførelser af værket kundgøres eller omtales.

**11. Varighed**

Denne aftale varer indtil udløbet af fristen der følger af punkt 6.

Denne aftale træder i kraft ved begge parters underskrift.

Aftalen er uopsigelig i hele dens varighed.

**12. Misligholdelse**

Såfremt en af parterne væsentligt misligholder sine forpligtelser efter denne aftale, kan den ikke-misligholdende part ophæve aftalen. Ophævelsen forudsætter at den ikke-misligholdende part har påtalt misligholdelsen over for den misligholdende part og har givet vedkommende ANTAL dages skriftligt varsel til at afhjælpe misligholdelsen. Er den væsentlige misligholdelse afhjulpet inden for denne frist, kan aftalen ikke hæves.

**13. Tvister**

Eventuelle tvistigheder der måtte opstå i forbindelse med denne aftale, afgøres efter dansk ret ved KOMPONISTENS værneting.

STED OG DATO, UNDERSKRIFTER